Egiptuses sümboliseeris laev päikesepaadi teekonda. Vana riigi ajal eksisteeris juba kujutlus päikesejumala laevast, millega ta sõidab mööda taevalaotust idast läände. Uue riigi ajast pärinevad tekstid kirjeldavad päikesejumala öist teekonda läbi allilma kaheteistkümne ruumi. Usuti, et päikesejumala laevas jätkavad elu ka sealpoolsusesse siirdunud surnud, mistõttu valmistati surnutele matuselaevu.